Diari Oficial de la Generalitat Valenciana


Sumari del DOGV 9083, del 13-05-2021 (2021/5196)

RESOLUCIÓ de 6 de maig de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5196


Data del document
:   06-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 6 de maig de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius. [2021/5196]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant resolució que adapte el règim de descans a la demanda real.  
Amb caràcter general la direcció general competent en matèria de transport estableix anualment les particularitats dels torns de descans per a la setmana de Falles, Nadal, Any Nou i per a aquells esdeveniments en què puga produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
Por tant, d'acord amb la normativa citada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà davall el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València es realitzarà davall un règim de torns en els quals romandrà la meitat de la flota i s'organitzaran de la manera següent:  
- Quan el dissabte siga data parella prestaran el servei els taxis amb número de llicència de l'àrea parell, i descansaran la resta de vehicles.  
- Quan el dissabte siga data imparella prestaran el servei els taxis amb número de llicència de l'àrea imparella, i descansaran la resta de vehicles.  
- Els diumenges immediats, siguen dia parell o imparell, descansaran aquells que hagueren prestat servei en el dissabte immediat anterior i treballaran aquells que hagen descansat.  
2. Així mateix, tant en dissabtes com en diumenges, descansaran dues lletres (parells o imparells que els corresponga treballar) cada dia en l'horari entre les 06.00 i les 18.00 hores de la següent forma:  
El primer dissabte que corresponga descansar a les llicències parelles (dia 9 de gener), treballaran les llicències imparelles B, C i D (descansant E i A), el segon (el dia 23 de gener) treballaran les llicències imparelles E, A i B (descansant C i D), el tercer (el dia 13 de febrer) treballaran les llicències imparelles C, D i E (descansant A i B), i així de manera indefinida.  
El primer dissabte que corresponga descansar a les llicències imparelles (dia 16 de gener), treballaran les llicències parelles B, C i D (descansant E i A), el segon (el dia 30 de gener) treballaran les llicències parelles E, A i B (descansant C i D), el tercer (el dia 6 de febrer) treballaran les llicències imparelles C, D i E (descansant A i B), i així de manera indefinida.  
El primer diumenge que corresponga descansar a les llicències pares (dia 17 de gener), treballaran les llicències imparelles D, E i A (descansant B i C), el segon (el dia 31 de gener) treballaran les llicències imparelles B, C i D (descansant E i A), el tercer (el dia 7 de febrer) treballaran les llicències imparelles E, A i B (descansant C i D), i així de manera indefinida.  
El primer diumenge que corresponga descansar a les llicències imparelles (dia 10 de gener), treballaran les llicències parelles D, E i A (descansant B i C), el segon (el dia 24 de gener) treballaran les llicències parelles B, C i D (descansant E i A), el tercer (el dia 14 de febrer) treballaran les llicències parelles E, A i B (descansant C i D), i així de manera indefinida.  
  
Tercer. Distribució dels dies de descans  
A partir de la data en què es produïsquen els efectes d'aquesta resolució, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la forma següent:  
  
Dia de la setmana Indicatiu Terminació de la llicència que descansa  
Dilluns E 8 i 9  
Dimarts A 0 i 1  
Dimecres B 2 i 3  
Dijous C 4 i 5  
Divendres D 6 i 7  
  
  
A les autoritzacions de taxi amb vehicles adaptats a persones amb mobilitat reduïda també els serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori indefinidament, en els termes indicats en el següent quadre.  
  
 DESCANS ENTRE SETMANA  
Indicatiu 1a Setmana 2a Setmana 3a Setmana 4a Setmana  
E  
Llicència 8 i 9 Dilluns  
Divendres Dilluns  
Dimarts Dilluns  
Dimecres Dilluns  
Dijous  
A  
Llicència 0 i 1 Dimarts  
Dilluns Dimarts  
Dimecres Dimarts  
Dijous Dimarts  
Divendres  
B  
Llicència 2 i 3 Dimecres  
Dimarts Dimecres  
Dijous Dimecres  
Divendres Dimecres  
Dilluns  
C  
Llicència 4 i 5 Dijous  
Dimecres Dijous  
Divendres Dijous  
Dilluns Dijous  
Dimarts  
D  
Llicència 6 i 7 Divendres  
Dijous Divendres  
Dilluns Divendres  
Dimarts Divendres  
Dimecres  
  
  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga podran prestar servei exclusivament a persones amb mobilitat reduïda.  
  
  
Cinqué. Prestació del servei durant el mes d'agost  
Durant el període del 2 d'agost de 2021 al 29 d'agost de 2021, tots dos inclosos, no serà aplicable l'estipulat quant als torns obligatoris de descans durant els dissabtes i diumenges. Sí que seran aplicables, no obstant això, els apartats relatius a la prestació del servei de dilluns a divendres i a la distribució dels dies de descans, respectivament, i quedarà el descans de la següent forma:  
Des del dia 2 d'agost al 15 d'agost, tots dos inclosos, no podran prestar servei les llicències amb nombres imparells.  
Des del dia 16 d'agost al 29 d'agost, tots dos inclosos, no podran prestar servei les llicències amb nombres parells.  
Les autoritzacions de taxi associades a vehicles adaptats no estaran subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
  
Sisé. Prestació del servei per Setmana Santa i Pasqua  
El calendari de descansos serà el que s'estableix en la següent taula, i es prestarà el servei la resta de llicències.  
  
Data Hauran de descansar  
Divendres, 2 d'abril Imparells  
Dissabte, 3 d'abril Imparells  
Diumenge, 4 d'abril Imparells  
Dilluns, 5 d'abril Imparells  
Dimarts, 6 d'abril Imparells  
Dimecres, 7 d'abril Parells  
Dijous, 8 d'abril Parells  
Divendres, 9 d'abril Parells  
Dissabte, 10 d'abril Parells  
Diumenge, 11 d'abril Parells  
  
  
Durant aquests dies no serà aplicable el règim de descans d'entre setmana, ni de caps de setmana establits en els apartats primer, segon, tercer i quart d'aquesta resolució.  
Les autoritzacions de taxi amb vehicle adaptat no estan subjectes al descans determinat en aquest apartat, sempre que siga per a atendre persones amb mobilitat reduïda.  
  
Seté. Excepcionalitat per als serveis a persones amb mobilitat reduïda  
  
Les llicències de taxi de l'Àrea de Prestació Conjunta de València que tinguen adscrit un vehicle adaptat queden exceptuades del règim de descans obligatori establit per als caps de setmana, en el període regulat en aquesta resolució.  
La prestació d'aquesta mena de serveis haurà d'identificar-se a través del distintiu que s'adjunta com annex d'aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aquest ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en què es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, si escau, la imposició de les sancions que corresponguen.  
  
  
Huité. Efectes  
La present resolució serà aplicable des del dia de la seua signatura i deixa sense efectes la resolució de 28 de desembre de 2020, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a la resta de l'any 2020, i s'aprova el calendari dels dies festius.  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 6 de maig de 2021.- La directora general d'Obres Públiques, Transport i Mobilitat Sostenible: Roser Obrer Marco.